Ir-Regolament tal-Kummissjoni (KE) Nru 1591/2000
ta' l-10 ta' Lulju 2000
li jemenda l-Annessi II, III, V, VII, VIII u IX tar-Regolament tal-Kunsill (KEE) Nru 3030/93 dwar regoli komuni għall-importazzjoni ta' ċerti prodotti tat-tessuti minn pajjiżi mhux membri
IL-KUMMISSJONI TAL-KOMUNITÀ EWROPEA,
Wara li kkunsidrat it-Trattat li jwaqqaf il-Komunità Ewropea,
Wara li kkunsidrat ir-Regolament tal-Kunsill (KEE) Nru 3030/93 tat-12 ta' Ottubru 1993 dwar regoli komuni għall-importazzjoni ta' ċerti prodotti tat-tessuti minn pajjiżi mhux membri [1], skond l-aħħar emenda permezz tar-Regolament tal-Kummissjoni (KE) Nru 1072/99 [2], u b'mod partikolari l-Artikolu 19 tiegħu,
Billi:
(1) Il-Kunsill iddeċieda, permezz tad-Deċiżjoni tiegħu tal-21 ta' Diċembru 1999 [3], li japplika fuq bażi proviżorja il-Ftehim permezz ta' Skambji ta' Ittri bejn il-Komunità Ewropea u ċerti Stati terzi (l-Armenja, l-Ażerbajġan, il-Ġorġja, il-Każakstan, il-Moldova, it-Taġikistan, it-Turkmenistan u l-Użbekistan) dwar kummerċ fi prodotti tessili.
(2) Il-Kunsill iddeċieda, permezz tad-Deċiżjoni tiegħu tal-21 ta' Diċembru 1999 [4], sabiex japplika fuq bażi proviżorja il-Ftehim permezz ta' Skambju ta' Ittri bejn il-Komunità Ewropea u r-Repubblika tal-Belarus li jemenda l-Ftehim bejn il-Komunità Ewropea u r-Repubblika tal-Belarus dwar kummerċ fi prodotti tessili.
(3) Il-Kunsill iddeċieda, permezz tad-Deċiżjoni tiegħu tal-21 ta' Diċembru 1999 [5], sabiex japplika fuq bażi proviżorja il-Ftehim permezz ta' Skambju ta' Ittri bejn il-Komunità Ewropea u l-Ukrajna li jemenda l-Ftehim bejn il-Komunità Ewropea u l-Ukrajna dwar il-kummerċ fi prodotti tessili.
(4) Il-Kunsill iddeċieda, permezz tad-Deċiżjoni tiegħu tal-21 ta' Diċembru 1999 [6], li japplika fuq bażi proviżorja l-Ftehim permezz ta' Skambju ta' Ittri li jemenda l-Ftehim bejn il-Komunità Ewropea u r-Repubblika tal-Poplu taċ-Ċina dwar kummerċ fi prodotti tessili.
(5) Il-Kunsill iddeċieda, permezz tad-Deċiżjoni tiegħu tal-21 ta' Diċembru 1999 [7], li japplika fuq bażi proviżorja l-Ftehim bejn il-Komunità Ewropea u dik li kienet ir-Repubblika Jugoslava tal-Maċedonja dwar il-kummerċ fi prodotti tessili.
(6) Il-Kunsill iddeċieda, permezz tad-Deċiżjoni tiegħu tal-21 ta' Diċembru 1999 [8], sabiex japplika fuq bażi proviżorja il-Memorandum ta' Ftehim bejn il-Komunità Ewropea u r-Repubblika Għarbija ta' l-Eġittu dwar il-kummerċ fi prodotti tessili.
(7) Il-Kunsill iddeċieda, permezz tad-Deċiżjoni tiegħu tal-21 ta' Diċembru 1999 [9], sabiex japplika fuq bażi proviżorja il-Ftehim bejn il-Komunità Ewropea u r-Renju tan-Nepal dwar il-kummerċ fi prodotti tessili.
(8) Il-Kunsill iddeċieda, permezz tad-Deċiżjoni tiegħu tal-21 ta' Diċembru 1999 [10], sabiex japplika fuq bażi proviżorja il-Ftehim bejn il-Komunità Ewropea u r-Renju tal-Kambodja dwar il-kummerċ fi prodotti tessili.
(9) L-elementi kollha t'hawn fuq jagħmlu l-ħtieġa li jiġu emendati l-partijiet rilevanti ta' l-Annessi II, III, V, VII, VIII u IX tar-Regolament (KEE) Nru 3030/93 sabiex jinkludu dawn il-modifiki, li japplikaw għall-importazzjoni ġewwa l-Komunità ta' ċerti prodotti tat-tessut li joriġinaw f'ċerti pajjiżi terzi kif imfisser fl-Artikolu 19 tar-Regolament imsemmi hawn fuq; billi ċerti emendi oħra sabiex jieħdu in konsiderazzjoni l-ftehim, protokolli u arranġamenti kif imfisser f'dak l-Artikolu huma wkoll xierqa.
(10) Sabiex jiġi assigurat li l-Komunità taderixxi ma' l-obbligi internazzjonali tagħha l-miżuri li jinsabu f'dan ir-Regolament għandhom japplikaw b'effett mill-1 ta' Jannar 2000.
(11) Il-miżuri li jinsabu f'dan ir-Regolament huma skond l-opinjoni tal-Kumitat tat-Tessuti.
ADOTTAT DAN IR-REGOLAMENT:
Artikolu 1
Regolament (KEE) Nru 3030/93 huwa emendat kif ġej:
1. L-Anness II hu sostitwit bl-Anness 1 ta' dan ir-Regolament.
2. Fl-Anness III, l-Artikolu 28 hu mibdul bis-segwenti test:
"L-Artikolu 28
1. Il-liċenzja għall-esportazzjoni msemmija fl-Artikoli 11 u 19 u ċ-ċertifikat ta' oriġini jistgħu jinkludu kopji addizzjonali li jkunu indikati bħala tali. Dawn għandhom ikunu magħmulin bl-Ingliż, bil-Franċiż jew bl-Ispanjol.
2. Jekk id-dokumenti msemmija hawn fuq ikunu miktuba bl-idejn, il-kitba għandha tkun bil-linka u b'ittri kbar.
3. Il-liċenzji għall-esportazzjoni jew id-dokumenti ekwivalenti u ċertifikati ta' l-oriġini għandhom ikunu ta' qies 210 × 297 mm [i] Dan mhux obbligatorju għat-Tajlandja.. Il-karta għandha tkun karta bajda tal-kitba, meqjusa, li ma jkunx fiha polpa mekkanika [ii] Dan mhux obbligatorju għal Hong Kong. u ma tkunx tiżen inqas minn 25 g/m. Kull parti għandu jkollha stampat disinn guilloche fl-isfond sabiex tkun faċli li tingħaraf kull falsifikazzjoni permezz ta' mezzi mekkaniċi jew kimiċi [iii] Dan mhux obbligatorju għal Hong Kong u l-Eġittu..
4. L-awtoritajiet kompetenti tal-Komunità għandhom jaċċettaw biss l-oriġinal bħala validu għall-finijiet ta' importazzjoni skond id-dispożizzjonijiet ta' dan ir-Regolament.
5. Kull liċenzja għall-esportazzjoni jew dokument ekwivalenti u ċ-ċertifikat ta' oriġini għandhom ikollhom numru tas-serje standard, kemm jekk stampat jew le, li permezz tiegħu jista' jiġi identifikat [iv] Fil-każ ta' Hong Kong, dan hu obbligatorju biss għal-liċenzja għall-esportazzjoni..
6. Dan in-numru għandu jkollu l-elementi li ġejjin [v] Fil-każ tal-Peru u l-Eġittu, din id-dispożizzjoni tidħol fis-seħħ f'data aktar tard.:
- żewġ ittri li jidentifikaw il-pajjiż li jesporta kif ġej:
Arġentina = AR
Bangladesh = BD
Belarus = BY
Brażil = BR
Kambodja = KH
Iċ-Ċina = CN
L-Eġittu = EG
L-Estonja = EE
L-ex Repubblika Jugoslava tal-Maċedonja = MK [16]
Hong Kong = HK
L-Indja = IN
L-Indoneżja = ID
Il-Każakhstan = KZ
Il-Kirgistan = KG
Laos = LA
Il-Latvja = LV
Il-Lituwanja = LT
Il-Makaw = MO
Il-Malasja = MY
Moldova = MD
Il-Mongolja = MN
In-Nepal = NP
Il-Pakistan = PK
Il-Peru = PE
Il-Filippini = PH
Il-Federazzjoni Russa = RU
Singapore = SG
Il-Korea t'Isfel = KR
Is-Sri Lanka = LK
It-Tajwan = TW
It-Taġikistan = TJ
It-Tajlandja = TH
It-Turkmenistan = TM
L-Ukrajna = UA
L-Emirati Għarab Magħquda = AE
L-Użbekistan = UZ
Il-Vjetnam = VN
- żewġ ittri li jidentifikaw l-iStat Membru destinatarju kif ġej:
AT = L-Awstrija
BL = Il-Benelux
DE = Ir-Repubblika Federali tal-Ġermanja
DK = Id-Danimarka
EL = Il-Greċja
ES = Spanja
FI = Il-Finlandja
FR = Franza
GB = Ir-Renju Unit
IE = L-Irlanda
IT = L-Italja
PT = Il-Portugall
SE = L-Isvezja
- numru b'figura waħda li jidentifika s-sena ta' kwota jew is-sena li fiha ġew rekordjati l-esportazzjonijiet, fil-każ ta' prodotti elenkati fit-Tabella A ta' dan l-Anness, li jikkorispondi ma' l-aħħar ċifra fis-sena in kwistjoni, eż. "0" għal 2000, eċċ. Fil-każ ta' prodotti li joriġinaw mir-Repubblika tal-Poplu taċ-Ċina elenkati fl-Appendiċi Ċ ta' l-Anness V dan in-numru għandu jkun "6" għas-sena 2000,
- numru b'żewġ figuri li jidentifika l-uffiċċju tal-ħruġ fil-pajjiż esportatur,
- numru b'ħames figuri li jsegwi b'mod konsekuttiv minn 00001 għal 99999 allokat lill-Istat Membru destinatarju partikolari."
3. Tabella A għall-Anness III qed tiġi sostitwita bl-Anness 2 għal dan ir-Regolament.
4. L-Anness V hu sostitwit permezz ta' l-Anness 3 ta' dan ir-Regolament.
5. L-Anness VII hu sostitwit permezz ta' l-Anness 4 ta' dan ir-Regolament.
6. L-Anness VIII hu sostitwit permezz ta' l-Anness 5 ta' dan ir-Regolament.
7. L-Anness IX hu sostitwit permezz ta' l-Anness 6 ta' dan ir-Regolament.
Artikolu 2
Dan ir-Regolament għandu jidħol fis-seħħ fil-jum tal-pubblikazzjoni tiegħu fl-Ġurnal Uffiċjali tal-Komunità Ewropea.
Dan għandu japplika b'effett mill-1 ta' Jannar 2000.
Dan ir-Regolament għandu jkun jorbot kollu kemm hu u jkun applikabbli direttament fl-Istati Membri kollha.
Magħmul ġewwa Brussell, fl-10 ta' Lulju 2000.